VILNIAUS UNIVERSITETAS

MATEMATIKOS IR INFORMATIKOS FAKULTETAS

PROGRAMŲ SISTEMŲ KATEDRA

**POON**

1 Laboratorinis darbas

Atliko: 3 kurso 5 grupės studentai

Gabrielė Žielytė,

Daumantas Šimkus,

Nedas Valentinovičius

Darbo vadovas:

Dr. Vytautas Čyras

Vilnius 2019

Scenarijus

Jonas už savaitės turi būti mėnulyje, todėl nusprendžia pasinaudoti Poon programa, kad surastų tinkamą skrydį. Pradiniame puslapyje galima pasirinkti, keleivių skaičių, ar keliaus į tik į vieną ar abi puses, išvykimo vietą bei norimą laiką išvykti arba atvykti. Jei pasirinktas skrydis su grįžimu papildomai reikia nurodyti pageidaujamą grįžimo datą bei laiką. Jonas įveda, jog nori kelionės dviem, į abi puses, kad išvyks iš Žemės ir nori atvykti į Mėnulį už savaitės, iki dvyliktos valandos dienos. Kadangi Jonas pasirinko skrydį į abi puses, Jonas papildomai pasirenka, jog nori grįžti už dviejų savaičių, dvyliktos valandos dienos. Sistema pagal nurodytus kriterijus pateikia sąrašą skrydžių, kurie vyksta tarp Žemės ir Mėnulio, kurių išvykimo laikas ne ankstesnis arba atvykimo laikas ne vėlesnis, nei nurodyta vartotojo. Sąraše taip pat nėra skrydžių, kurie neturi laisvų vietų tiek, kiek nori pirkti vartotojas. Prie kiekvieno skrydžio yra matoma kaina. Jonas pamato sąrašą skrydžių iš Žemės ir pasirenka jam patraukliausią. Pasirinkęs norimą skrydį iš sąrašo, Jonas mato išvykimo ir atvykimo datas, skrydžio kainą, planuojamą skrydžio laiką, bei galimas sėdimas vietas. Jonas pasirenka norimas vietas ir spaudžia toliau. Kadangi Jonas pasirinko skrydį su grįžimu, sistema parodo naują sąrašą su skrydžiais atgal į Žemę. Jonas pasirenka geriausią skrydį atgal, norimas vietas ir spaudžia toliau. Sistema parodo pasirinktas vietas, kainą, išvykimo ir atvykimo laiką skrydžio į priekį, tą pati parodo ir apie skrydį atgal bei bendrą skrydžių kainą. Jei Jonui viskas patinka, jis spaudžia mokėti. Jonas suveda savo asmens dokumento duomenis, elektroninio pašto adresą, pasirenka apmokėjimo būdą ir susimoka už kelionę. Sumokėjus Jonas gauna bilietus į savo el. paštą.

**Būsimasis naudojimo scenarijus**

Vartotojas su draugu nori skristi į mėnulį šios dienos pabaigoje:

1. Vartotojas supildo informaciją apie skrydį.

1.1. Įveda žmonių skaičių.

1.2. Pažymi, jog skris tik į vieną pusę.

1.3. Pasirenka, jog skris iš Žemės

1.4. Pasirenka, jog išvykti nori šiandien po 18:00 val.

2. Sistema pateikia sąrašą skrydžių, kurie vyksta iš Žemės ir kurių išvykimo laikas yra ne ankstesnis nei nurodyta vartotojo ir turi bent dvi laisvas vietas. Prie kiekvieno skrydžio yra nurodyta kaina.

3. Vartotojas pasirenką norimą skrydį.

4. Sistema parodo to skrydžio išvykimo ir atvykimo datas su planuojamais laikais, skrydžio kainą bei galimas sėdimas vietas.

5. Vartotojas pasirenka sėdimas vietas ir spaudžia mokėti

5.1. Vartotojas suveda asmens dokumento duomenis

5.2. Įveda elektroninio pašto adresą.

5.3. Pasirenka apmokėjimo būdą,

5.4. Susimoka už kelionę.

6. Sumokėjus sistema išsiunčia bilietus į el.paštą.

**Suinteresuotieji**

Šią programa norėtų naudotis visi pilnamečiai asmenys, norintys planuoti keliones į mėnulį. Kadangi pasaulio valstybėse pilnametystė yra reglamentuota skirtingai. Poon pilnametis asmuo yra tas, kuris pagal savo valstybės įstatymus, pilnai atsako už save ir turi teisę pirkti. Jų esminiai lūkesčiai būtų aiškus ir greitas skrydžių pasirinkimas bei lengva apmokėjimo sistema.